ועידת קוויבק (1944)

ועידת קוויבק השנייה הייתה מפגש של מנהיגים של בעלות הברית במלחמת העולם השנייה, שנערכה בעיר קוויבק שבקנדה מה-12 ועד 16 בספטמבר 1944. משתתפיה היו נשיא ארצות הברית פרנקלין דלאנו רוזוולט וראש ממשלת בריטניה וינסטון צ'רצ'יל וראש ממשלת קנדה. הייתה זו הוועידה השנייה של מנהיגי בעלות הברית שנערכה בעיר. שם הקוד שלה היה אוקטגון (Octagon).

בוועידה הושגו הסכמות ביחס לנושאים הבאים: 
תחומי אזורי הכיבוש של בעלות הברית שיוקמו בגרמניה לאחר שתיכבש; 
אימוץ תוכנית מורגנטאו; 
המשך הסיוע הכלכלי של ארצות הברית לבריטניה - נקבע כי תוקף הסכם החכר והשאל יוארך עד לתום המלחמה נגד יפן;
השתתפות הצי המלכותי הבריטי במלחמה נגד יפן - בעקבות זאת נשלח כוח משימה בריטי לזירת האוקיינוס השקט ופעל בה ממרץ ועד אוגוסט 1945.

ראו גם
ועידת קוויבק (1943)

קישורים חיצוניים

Fact File: Second Quebec Conference באתר ה-BBC
ועידת קוויבק השנייה באתר האוספים הדיגיטליים של אוניברסיטת ויסקונסין
 

קוויבק 1944
קוויבק סיטי
מלחמת העולם השנייה: 1944
קנדה במלחמת העולם השנייה
יחסי ארצות הברית–קנדה
יחסי ארצות הברית–הממלכה המאוחדת